**KYAMBOGO UNIVERSITY**

**FACULTY OF ART AND SOCIAL SCIENCES**

**DEPARTMENT OF LANGUAGES AND COMMUNICATION**

TASK : GROUP COURSE WORK “MPAAAWO KITAKYA”

LECTURER : MR. KAWEESI EMMANUEL

YEAR : THREE, SEMESTER TWO.

|  |  |  |
| --- | --- | --- |
| NAME | REGISTRATION NUMBER | SIGNATURE |
| NKALUBO SILIMAN | 18/U/AED/19245/GV |  |
| MUGISHA EMMANUEL | 18/U/AED/636/PD |  |
| NAKATO AISHA | 18/U/AED/1364/PD |  |
| KASAKYA JOAN CLEOPHAS | 18/U/AEE/1835/PE |  |
| NAKUBULWA JOYCE | 18/U/AED/817/PD |  |
| NASEJJE LYDIA | 18/U/AED/19248/GV |  |
| NANSUBUGA VERONIA | 18/U/AEE/1929/PE |  |
| NAMUKASA FRISTER | 18/U/AED/659/PD |  |
| NAGGAYI AISHA | 18/U/AED/822/PD |  |
| NABAYINDA MARGRET | 18/U/AEE/1706/PE |  |

**EBIFA KU MUWANDIISI (PROFESSOR FRED MASAGAZI MASAAZI)**

Prof. F.M Masagazi y’omu ku bawandiisi ate nga musomesa w’olulimi Luganda, asomeserezza ebbanga ddene era amaze ebbanga eriwerako nga muwandiisi w’abitabo ebisomwwebwa abayizi ku madaala eg’enjawulo omuli erya ‘O’ ne ‘A’ level wamu ne ku matendekero agaawaggulu.

Ekitabo MPAAWO KITAKYA yakiwandiika oluvannyuma lw’okwetegereza abantu n’embeera zebayitamu mu bulamu bwabwe obwabulijjo, mu kitabo kino mulimu okulabula abantu nti buli mbeera yonna etuukawo obudde butuuka n’ekoma kyava agamba nti MPAAWO KITAKYA, N’OMUSULO KUKYA KU NSIKO.

Dr. Masagazi y’omu ku bantu ababiri abasooka okufuna “masters’ degree in arts” mu Luganda e makerere university mu 1994. Yawandiika ebitabo omuli, Eggwanga effu mu 1995 kano kaaliko ku silabaasi y’oluganda ku ddaala lya ‘A’ level, omuzimu gwa kasooba nako kaabuziibwaku ‘A’ level.

Era y’omu ku bazooka okuweebwa oba okufuna Ph. D mu lulimi oluganda e makerere university. Yaweebwa ekitiibwa kya “EKITIIBWA KWE KWAFFE” okuva mu bwa Kabaka bwa Buganda olw’okubeera eky’okulabirako mu buweereza bw’okusomesa olulimi oluganda.

Yawandiika oba yanoonyereza ku “olulimi lwa leero: ennono n’enkozesa y’ebigambo”. 2011 kino nga kyafulumizi fountain publishers.

“Omusomesa n’ebyobuwangwa”.2010 era nakyo kyafulumizibwa fountain publishers.

Yakolako n’ekitongole kya UNEB ku ddaala lya ‘O’ ne ‘A’ mu 1989 nga omutegesi w’ebinaakolebwa abayizi ku madaala gano.

Yaliko presenter ate era nga producer wa puloogulaamu “Tuula tusome” ku ladiyo Uganda era nga muno kusoma butabo bwa Luganda mu 1989-1990.

Mu 1994-1995, yasomesaako Luganda teaching methods, yeetaba mu kuzza obujja ebyo ebisomesebwa mu lulimi oluganda, yeetaba mu kubaga ebyo ebinaasomesebwa ku ddaala lya (PTC) “primary teachers’ college”

Mu 1996-2000, yaliko supervisor mu ‘teaching Luganda and content’ ku ddaala lya masters, post-graduate diploma, undergraduated students and distance education students’ era bano beebamu kwabo abayitako mu mikono gye, Dr. Nabiccu Sarah (M.Ed. Luganda), Dr. Nankindu Prosperous (M.Ed. Luganda), Ssali Damascus (M.A. Luganda), Sammeul Kironde (M.A. Luganda). N’abalala.

Okuviira ddala mu 2011 okutuusa kati y’akulira akakiiko akatwala Makerere college school.

Mu 2005-2007 yaliko omukiise ku kakiiko ka Muteesa 1 Royal University era nga wano yakola kyamaanyi okulaba nti Muteesa 1royal university yeeyongerako. Era wano yaliko amyuka omukulu w’ebyensoma mu mwaka gwe gumu.

Mu 2010-2013 yaliko ssenkulu wa school of education makerere university, wano yafuba okulaga ekifaananyi ekiringi naddala mu yafeesi ye eri abantu abalala. Buli week yawanga akakiiko ebyo ebigenda mu maaso ku binakulaakulanya university.

Yazaalibwa Buwama, Mawokota, Mpigi district, mufumbo era alina abaana, essaawa eno ali ku ddaala lya Professor and principal, college of education and external studies. Makerere university.

Endagiriro ye waasangibwa kati. College of educarion and external studies Makerere university, P.O. Box 7062 kampala- Uganda, essimu **+256-772-369-938. E-mail: fremas@educ.mak.ac.ug**

**BIKI BYASUKKULUMYE KU BANNE?**

Pro. Fred Masagazi Masaazi muwandiisi wa butabo obwenjawulo omuli Mpaawo kitakya, asukkulumye ku banne ng’akozesa obukoddyo bawandiisi banne bwe batoolesa mu bitontome byabwe gamba nga ensonga zino wamanga;

Pro.F.M. Masaazi aggumizza obubaka bwe obuli mu buli kitontome nag yeeyambisa ennukuta ezeewunziikiridde (italix) kumpi ku buli kitontome. Okugeza mu kitontome “ASIKA ASIKE”, aggumiza obubaka ng’awandiika n’ebigambo ebyewunzikiridde ebigamba nti *“olwo ndi mu kunoonya omusono gwe ng’obeerera nga nnyumya ensi nga bwengiraba”.*

addiⴄⴄana sitanza mu bitontome ebimu oluvanyuma lw’endala(sitanza) nga mu bitontome ofanga towejjedde, singa nnali miti era nga mu bitontome bino sitanza ezisooka ku buli kitontome, aziddiⴄⴄana oluvannyuma lw’okuwandiika endala.

Akozesa ennukuta ennene ku nkomerero y’ebitontome okusobola okukkaatiriza obubaka okugeza; ku nkomerero y’ekitontome kulika lwera, akozesa ebigambo **LWERA MUKULISE** nga biri mu nnukuta ennene okusobola okukkaatiriza obubaka obuli mu kitontome kulika lwera.

Akutulamu omutwe ogubadde ogumu ebitundu ebyenjawulo nga mu kitontome **kye nje nkimanye** ekikutuddwamu ebitundu ebisatu.

**EKISAAWE OMWETOOLOORERA EBIWANDIIKO BYE.**

**Prof. F.M Masagazi** awandiise ebiwandiiko eby’enjawulo nga olulimi lwa leero, mpaawo kitakya, omuzimu gwa kasooba naye essira ka tuliteeke ku mpaawo kitakya era nga by’ebino ebisaawe eby’enjawulo kwe yeetoololeza akatabo ke mpaawo kitakya;

Ekisaawe ky’ebyobufuzi ekyeyolekedde mu kitontome BUGANDA NE FEDERO nga ky’ogera ku nfuga enzaalwa eya federo eya Buganda etambulira ku buwangwa bw’Abaganda.

Ekisaawe eky’obyebuwangwa ekyeyolekedde mu kitontome nga OMWENGE NGUNYWA NAYE SINYWA! era nga muno mweyolekedde obukulu bw’omwenge mu Buganda mu sitanza ey’okusatu. Okugeza, gukozesebwa mu kwalula abaana, gutaba oluganda n’ebirala.

Ekisaawe eky’ebyenfuna ekyeyolekedde mu kitontome BBOODA BOODA ekiraga emigaso gy’okuvuga bbooda booda nga okufuna ssente ez’obujanjabi n’ebintu ebirala.

Ekisaawe kye byentambula okugeza mu kitonotme KULIKA LWERA nga ky’oleka enguudo engazi ezir mu lwera emmotoka mweziyita ku misinde emingi.

Ekisaawe ky’ebyenjigiriza ekyeyolekera mu kitontome MPAAWO KITAKYA omweyolekera omugaso gw’omusulo mu sitanza ey’okutaato okugeza, gulaga obuufu bw’enjobe, ensama n’emigaso emirala.

Ekisaawe ky’obugunjufu ekyeolekedde mu kitonntome OBUGUNJUFU KIKI? Nga mulimu eⴄⴄunjula y’abaana nga balya emmere mu sitanza ey’omukaaga okugeza tolya nva nga tonnamalawo mmere.

**EMIRAMWA PROF. F.M MASAGAZI KWEYEESIGAMIZZA EKIWANDIIKO KYE EKYA MPAAWO KITATYA.**

Eby’obufuzi era nga byeyolekera mu kitontome BUGANDA NE FEDERO nga era ekitontome kino ky’ogera ku nfuga ya Buganda n’obukulu bw’enfuga eno mu Buganda okugeza, enywereza Buganda ku nteesa, n’esibira Abaganda mu bika byabwe n’emigaso emirala egyeyolekedde mu sitanza ey’okuna.

Okusoma era nga kuno kweyolekedde mu kitontome UGANDA NE BUGANDA mu sitanza ey’okubiri ku lunyiriri olw’okuna era nga sitanza eno eraga nti ekitangaala n’okusoma kw’eddiini byava ku Buganda.

Obutonde nga bweyolekedde mu kitontome SSINGA NNALI MITI omweyolekedde n’emigaso gy’emiti okugeza gikola enkuba etojjera ebirime, emiti givaamu embaawo ezizimba, givaamu eddagala ly’etunywa endwadde neewona n’emigaso emirala mingi.

Okukola oba emirimu era nga kweyolekedde mu kitontome BBOODA BOODA mu sitanza ey’ookubiri mu lunyiriri olw’omukaaga. Mu kitontome kino, prof. masagazi alaga nti okuvuga bbooda booda kimu ku magezi omuntu mwayita okufuna ssente ezikozesebwa okweyimirizaawo kko n’okugula ebintu ebirala nga ppiki, eggadi n’ebirala.

Obwavu mu kitontome OFANGA TOWEJJEDDE era nga muno alaga ebizibu ebiri mu kubeera omwavu okugeza, tobeera nga balala, n’abato bakunyooma n’obuzibu obulala obweyolekera mu sitanza esooka egamba nti;

Obuwejjere mbulabye, ge magombe g’okunsi!

Obuwejjere mbusomye, siribwaza muntu!

Obuwejjere ososolwa, tolibeera ng’abalala!

Obuwejjere mbuzize, bukunyoomesa ayonka!

Okufa okweyolekeddd mu kitontome MPA MAGOMBE GAZZA ekirimu ebikwata ku kufa era nga kiraga nti teri adda ku nsi bwaba ng’amaze okufa era okufa tekusosola mu bantu omuwandiisi kyava yemwera ku mwenge nga bwekirambikiddwa wammanga;

Ka nkomerere ebbidde, sirina gafa

Obulamu ku nsi kuno, bunnemye oyiga

Mpa magombe ge walaba, agazza aduze

Omugagga n’omwavu, tukoma bumu.

“abo basoma” neyasoma, enjawulo ebula.

Enkomerero, ffenna anti kwe kufa

Ka ndiyeekere ebidde!

Obukuusa era nga buno bweyolekera mu kitontome OMUKUUSA ekiraga omuntu omukuusa bwabeera mu sitanza ey’okubiri okugeza taliyogera mazima, talikwagaliza ddembe, talinywerera nteesa n’ebirala ko n’ebintu ebiva mu kuba omukuusa ebyeyolekedde mu sitanza ey’okusatu okugeza, entalo okubumbujja, omaka okusattulukuka, oluganda okwabuluzwa n’ebirala bingi.

Obugunjufu obweyolekedde mu kitontome OBUGUNJUFU KIKI? Omuli empisa eziraga obugunjufu ez’enjawulo okugeza, empisa z’obugunjufu ezikwata ku kulya mu sitanza ey’omukaaga, obutawaalirira bika bya mmere, okulya akatono ate mu mpolampola, okunaaba nga tonnalya n’ebirala.

Ettamiiro mu kitontome OMWENGE NGUNYWA NAYE SINYWA omweyolekedde ebintu eby’enjawulo nga ensonga lwaki abantu banywa omwenge? Nga mu sitanza ey’okubiri okugeza kuba musono, bafune ababeezi, batabe emikwano ne mu sitanza ey’okusatu okugeza gutaba oluganda, gweyambisibwa mu kwalula abaana n’emigaso emirala.

eⴄⴄunjula y’abaana eyeyolekedde mu kitontome OBUGUNJUFU KIKI? Nga tulaba empisa ennungi abaana abato ze balina okukololera ku lujjuliro nga balya emmere okugeza mu sitanza ey’omukaaga, obutatondowala ku lujjuliro olw’ekinene, obutasooka nva nga tonnalya mmere, okulya empolampola n’ebirala.

**ENGERI EBIWANDIIKO BYA PROF. F.M. MASAGAZI GYE KULAAKULANYIZZAAMU OLULIMI OLUGANDA.**

Ebitabo by’awndiise bisomebwa abayizi abakola olulimi oluganda ku madaala ag’enjawulo okugeza olulimi lwa leero ekikwata ku nkyukakyuka y’oluganda n’ebirala. Mpaawo kitakya ekirimu ebitontome ebyenjawulo nga “obugunjufu kiki?” ebiyambye abayizi b’olulimi oluganda nga okusoma amawulire ag’olulimi oluganda ku mikutu gy’empuliziganya egyenjawo nga ku malaadiyo ag’enjawulo agawulirizibwa abantu ab’enjawulo ekireetera olulimi okukulaakulana.

Ayongedde ku bungi bw’ebiwandiiko ebisomesebwa mu lulimi oluganda ng’ayita mu kuwandiika ebitabo eby’enjawulo nga Mpaawo kitakya, olulimi lwa leero n’ebirala bingi, ekikulaakulanyizza olulimi oluganda.

Atunze olulimi oluganda ng’asinziira ku biwandiiko ebiri mu lulimi oluganda by’awandiise nga omuzimu gwa kasooba, mpaawo kitakya ebyettanirwa abantu ab’enjawulo okubisoma ekikulaakulanyizza olulimi oluganda.

Mu bitabo bya Prof. F.M Masagazi, yeeyambisizza engero ez’enjawulo nga mpaawo kitakya, omusulo gukya ku nsiko n’enjogera ez’enjawulo nga Mpa magombe gazza ekikulaakulanyizza olulimi oluganda kubanga bakozesa engero n’enjogera ezo mu kwogera olulimi oluganda ekikulaakulanyizza olulimi.

Ebiwandiiko bye bikulaakulanyizza olulimi oluganda ng’ayita mu kubiteeka ku mitimbagano egy’enjawulo nga ku mikutu gi mukwanira wala abantu ab’enjawulo gyebabisanga okubisoma.

**ENGERI PROF. F.M MASAGAZI GYAWEMBEZZEEMU EBY’OBUWANGWA BY’ ABAGANDA.**

Eby’obuwangwa y’empisa, ennono, n’obulombolombo ekibinja ky’abantu ekimu by’ekikkiririzaamu ssaako n’okubigoberera.

Pro. F.M. Masagazi awembezze eby’obuwangwa by’Abaganda ng’ayita mu kubiwandikako mu sbiwandiiko bye okusobola okubimanyisa abalala. Kino kiragiddwa Pro. Fred Masaazi Masagazi mu ngeri zino wammannga;

Ebiwandiiko bye byonna abiwandiise mu lulimi Luganda olw’ogerebwa Abaganda okugeza Mpaawo kitakya ekitabo ekikwatagana ku bitontome eby’enjawulo nga ASIKA ASIKE, BUGANDA NE FEDERO, UGANDA NE BUGANDA n’ebirala.

Pro. F.M. Masagazi awandiise ku mikolo gy’ Abaganda egy’ennono okugeza okusika mu Buganda mu kitontome ASIKA ASIKE omuli ekibuuzo ekigamba nti olwo omusika, asikira ki? Mu sitanza ey’okubiri ku lunyiriri olw’okubiri.

Mu ngeri yeemu, Prof. F.M. Masagazi awandiika ku bufumbo mu kitontome kye Omuzadde katonda wa ku nsi ekyeyolekeramu okuwasibwa kw’omuwala mu sitanza esooka mu lunyiriri olw’okubiri.

Prof. masagazi akozesa engero nga Mpaawo kitakya, n’omusulo gukya ku nsiko n’enjogera ez’enjawulo nga Mpa magombe gazza mu kiwandiiko oba ekitabo kye Mpaawo kitakya ekikwata ku bitontome eby’ogera ku bintu ebiri mu bulamu bwaffe obwabulijjo.

Mu kitabo kya Prof. Masagazi kino mweyolekeddemu okunywa omwenge mu kitontome OMWENGE NGUNYWA NAYE SINYWA omuli n’obukulu bw’omumwenge eri omuganda okugeza okutaba emikwano, okufuna ababeezi n’emirala.

Prof. Fred Masaazi Masagazi awandiise ku ⴄⴄunjula y’abaana ey’edda mu kitabo Mpaawo kitakya mu kitontome OBUGUNJUFU KIKI? mu sitanza ey’okutaano n’eyomukaaga omuli empisa ezikwata ku kulya okugeza okulya ng’otudde wansi, okwebaza ng’omalirizza okulya n’ebirala.

Mu kitabo Mpaawo kitakya, Prof. Fred Masaazi Masagazi awandiise ku mpisa y’okuddiza mu kitontome OMUZADDE KATONDA W’OKUNSI mu stanza esooka ku lunyiriri olw’wokubiri egamba nti omuwala bw’owaswa, ng’oddiza omuzadde.

**OLULIMI OLUKOZESEDDWA MU MPAAWO KITAKYA.**

Olulimi olubuulira okugeza mu kitontome omuzadde katonda w’okunsi mu sitanza esooka, Prof. Masagazi abuulirira abantu eb’enjawulo okuwa abazadde ekitiibwa okugeza Alina ebisente, tonyooma yazaala.

Olulimi olulabula okugeza mu kitontome OMUKUUSA mu sitanza ey’omukaaga agamba nti weegendereze bwe muyita kubanga ayinza okuba omukuusa.

Olulimi olutiisa olw’eyolekedde mu kitontome kulika lwera mwatulagira ebintu ebitiisa ebiri mu lwera okugeza, oguwewo gwa lwera oguziba amaaso, emmotoka eziyitamu ku misinde emingi era ku sitanza ey’okusatu n’akomekereza ng’agamba nti Alwanye n’ayitamu, asaanira mbaga!.

Olulimi oluwaana mu kitontome BUGANDA NE FEDERO ng’awaana enfuga ya federo nga mu sitanza ey’okuna nti enywereza Buganda mu nteesa, n’esibira Abaganda mu bika byyabwe n’emigas emirala.

Olulimi olefumiitiriza nga mu kitontome SINGA NNALI MITI era luno alulagira mu sitanza esooka nga buli lunyiriri lusoosa ebigambo ebigamba oba eby’efumiitiriza nti singa nnali miti.

Olulimi olusiima mu kitontome NEEGOMBA KAWERE, Prof. fred Masagazi asiima Kawere nti yawandiika ebitontome amakula musitanza ey’okaaga olunyiriri olusooka n’olwokubiri ng’awandiika nti ebyo bye twasoma, gonna anti magero.

Olulimi olubagulizaako ng’atubagulizaako ebibribeera mu biseera ebijja mu kitontome ebiseera ebijja okugeza mu sitanza esooka olunyiriri olw’okusatu ng’agamba nti mu biseera ebijja, abasajja n’abakazi, tewaliba akira munne.

Olulimi olwebuuza okugeza mu kitontome NAAWE WEEBUUZE olulagiddwa n’ababonero akabuuza(?) ku buli nkomerero y’olunyiriri oluli mu kitontome kino nga sitanza ey’omukaaga egamba nti;

Kati mpala ewaka, buli ewaka ewalwa?

Kati nkola ewabi, buli ewabi ekolwa?

Omulogo ku ttale, buli ttale erogwa?

Otubisi mu ccupa, buli ccupa mbisi?

Atamanyi amanye, buli amanyi amanywa?

Olulimi olunyonnyozi era nga Prof. Masagazi asooka ku kutunyonnyola ebintu ebiri mu buli mutwe gwa kitontome oluvannyuma n’alyoka atontoma okugeza, mu kitontome ASIKA ASIKE, atubagulizaako ng’annyonnyola nti “Anti olwo ndi mu kunoonya omusono gwe nagoberera nga nnyumya ensi nga bwe ngirabye”.

Olulimi olwennyamira okugeza mu kitontome OFANGA TOWEJJEDDE Prof. Masagazi mwatulagira ebibi ebiri mu kubeera omuwejjere okugeza, mu sitanza ey’okubiri egamba nti Osuls okulungutana, olowoolereza ku kufa, tolinyumirwa mikolo, bakujjukira na nkeera, n’ebirala bingi.

**ENNGERI OBUYIIYA BWE GYEBWEYOLEKEDDE MU KISAAWE KY’EBY’ENJIGIRIZA.**

**Ebiwandiiko bye abiwandiise mu lulimi Luganda lwe tusoma okugeza** ekitabo ky’ebitontome ekitibwa Mpaawo kitakya kiri mu Luganda.

Atuwandiikidde ku by’obuwangwa nga omwenge mu kitontome OMWENGE NGUNYWA NAYE SINYWA mu kitabo mpaawo kitakya omweyolekedde obukulu bw’omwenge bwe tusomako mu masomo g’eby’obuwangwa nga gukozesebwa mu kwalula abaana.

Awandiise ku by’entambula mu kitontome bbooda booda mu kitabo Mpaawo kitakya naawa n’emigaso gya bbooda booda omuli okuleeta ensimbi eziyamba oyo agivuga nooyo gwavunaanyizibwako.

Awandiise ku by’obufuzi mu kitabo Mpaawo kitakya mu kitontome BUGANDA NE FEDERO nannyonnyola n’enfuga ya federo kyetegeeza abaana by’ebasomako mu masomo g’ebyobufuzi (political education).

Atuwandikidde obutabo nga mpaawo kitakya bwe tusoma ku madaala ag’enjawulo nga erya nsenvuddeko n’amalala.

**EBY’OKUYIGA EBIRI MU MPAAWO KITAKYA.**

Mu kitabo mpaawo kitakya mulimu eby’okuyiga bino wammanga;

Okubeera n’empisa ezisaanira mu bantu nga mu kitontome OBUGUNJUFU KIKI? Mu sitanza ey’okutaano n’eyomukaaga omweyolekera empisa ezikwata ku kulya okugeza, okutuula wansi ng’olya, okulya akatono ate mu mpolampola, okusooka emmere mu kifo ky’enva n’endala nnyingi.

Okwewala okukozesebwa ekiragiddwa mu kitontome OKUKOZESEBWA mu sitanza esooka ku lunyiriri olw’okuna era nga muno awa abalenzi n’abawala amagezi okweyigiriza akalimu akabwe ku bwabwe basobole okwewala ebizibu ebiva mu kukozesebwa nga ebiragiddwa mu sitanza ey’okubiri okugeza, okukola yadde ng’oli mulwadde, okucungibwa, okuweebwa ssenta ezitamala waka n’ebirala.

Okweteekerateekera ebiseera ebijja ebiriba ebikambwe ng’oyita mu kusoma, okutegeka abato baleme kutomerwa mu kitontome EBISEERA EBIJJA mu sitanza ey’omwenda.

Okwegendereza abantu betuwangaala nabo kubanga abamu bakuusa era tufeeyo nnyo nga tunyumya nabo kubanga kiyinza okubaleetera okusoowagana, entalo n’okusattulukuka kw’amaka ekiragiddwa mu kitontome OMUKUUSA mu sitanza ey’okubiri.

Okuba abayonjo nga tuyita mu kulabirira ebitundu byaffe oby’omubiri nga amannyo nga mu kitontome AMALIBU mu sitanza ey’ekkumi ekubiriza abantu okusenya basobole okwewala amalibu.

Okutuukiriza eby’obuwangwa byaffe awamu n’kkubissaamu ekitiibwa nga empisa z’abakadde, ez’okutambuza ennyimbe, okusawula, okusomesa, okkuba endabirwamu n’ebirala ebyeyolekedde mu kitontome OBUGUNJUFU KIKI? Mu sitanza ey’okuna.

Okutendereza oba okusiima abantu abakoze ebirungi nga mu kitontome NEEGOMBA KAWERE, Prof. masagazi atenderezza Kawere mu sitanza ey’okubiri mu lunyiriri olw’okubiri nti byonna bye yawandiika okugeza engero bye baasomako nti magero.

Okubeera abakozi mu kitontome bbooda booda era mu sitanza ey’omunaana ku lunyiriri olw’okuna, alaga nti bbooda booda gwe mulimu ogusaanye okukolebwa kubanga guvaamu ssente nnyingi ezikouyamba okuvvunuuka ebizibu eby’enjawulo okugeza, omulimugwa bbooda booda guvaamu ssente z’obujjanjabi.

Obuteemalaamu na bintu bya ku nsi mu kitontome MPA MAGOMBE GAZZA kubanga ffena enkomerero yaakufa obutasosola mu bantu okugeza omuwere n’essajja, abaasoma n’abataasoma mu sitanza esooka.

Tuyiga obutonde bw’okunsi obw’enjawulo n’emigaso gyabwo eri abantu okugeza tulaba emigaso gy’agasozi okugeza, omudagala oguwonya okufa kwegubeera, agasozi gasibukamu agagga aganene mwetuggya amazzi ge tunywa.

**OBUTUUKIRIVU BW’EBYO BYAWANDIIKAKO.**

Obutuukirivu bw’ebyo by’awandiikako bweyolekera mwebyo by’awandiikako ebituukira mu bulamu bw’abantu obwa bulijjo.

Awandiise ku nneeyisa y’abantu mu nsi mu kitontome KYENNAMA KU NSI mu kiba ekisooka.

Awandiise ku kufa n’ebikwata ku kufa okugeza tekusosola yasoma naataasoma, mu kitontome OKUFA NNAKU.

Awandiise ku kusika mu kitontome ASIKA ASIKE n’ebibaawo oga omuntu amaze okufa so nga ate ne mubulamu bwaffe obwabulijjo omuntu bwafa asikirwa.

Embeera y’okukozesebwa nayo agiwandiiseeko mu kitontome OKUKOZESEBWA era nga muno mulimi ebintu ebikubeerako naddala ng’okozesebwa okugeza obutaziika, obutafuna ssente zimala, obuteeyagalako era nga bwekiri ne mulamu bwaffe obwabulijjo.

Awandiise ku bugunjufu mu kitontome OBUGUNJUFU KIKI? Omulli empisa z’abantu ez’enjawulo okugeza empisa z’abato mu kulya, okutuula wansi nga balya. Kino kiraga nti obugunjufu tebweyolekera mu kusoma kwokka wabula ne mu bintu byetukola mu bulamu bwaffe obwabulijjo.

Awndiise ku buwejjere mu kitontome OFANGA TOWEJJEDDE era nga muno mulimu ebituuka ku bantu nga bawejjere okkugeza, okunyoomebwa n’omuntu omuto oba omwana omuto.

Awandiise ku migaso gy’obutonde bw’ensi mu kitontome TONYOOMA KIRIGA, SINGA NALI MITI era nga muno alaze emigaso gy’endiga ssaako n’emigaso gy’emiti nga gituwa enkuba.

Prof. F.M. Masagazi awandiise kku biribeerawo mu biseera ebijja mu kitontome EBISEERA EBIJJA gamba nga okusasika kw’ebyobuwangwa n’ebirala.

Awandiise ku by’obufuzi ebimaamidde eggwanga kati nga mu kitontome BUGANDA NE FEDERO so nga ne mukaco kano eby’obufuzi bikyakudde ejjembe.

**EMIRIMU PROF. FRED MAGAZI MASAAZI GY’AKOLEDDE EGGWANGA.**

Prof. F.M. MASAGAZI musome era nga asomeserezza ebbanga eriwerako naddala ku madaala agawaggulu. Okugeza, asomesa mu ssetendekero e Makerere eranga asomesaayo lulimu Luganda. Kino kiyambye okukulaakulanya eggwanga olw’ensonga nti asomesa baana ba ggwanga ate naddala mu lulimi oluganda lw’asomesa.

Muwandiisi wa bitabo eby’enjawulo era nga awandiise ebitabo ebiwerako mu lulimi oluganda omuli ne Mpaawo kitakya ekirimu ebitontome ebikwata ku bulamu bw’abantu obwabulijjo, olulimi lwa leero ekirimu enkulaakulana n’enkozesa y’olulimi n’ebitabo ebirala bingi. Kino kkiyambye okwongera ku biwandiiko ebisomebwa naddala mu lulimi oluganda.

Prof.F.M. Masagazi muwi w’amagezi era abantu abenjawulo gamba nga abawandiisi b’ebitabo, abanoonyereza ku lulimi, bano bonna bamwebuuuzaako ku nsonga zino era ne bayambibwa ne basobola okufunaobukodyo obwenjawulo mu kuwandiika ebitabo naddala eby’olulimi oluganda.

Amanyisizza abaana abato n’abantu abakulu ku by’obuwangwa bwabwe. Kino akikoze nga ayita mu kuwandiika ebitabo eby’enjawulo. Okugeza nga ekitabo Mpaawo kitakya ekifumbekkeddemu eby’obuwangwa eby’enjawulo, gamba nga ebikwata ku mwenge mu kitontome OMWENGE NGUNYWA NAYE SINYWA, enfuga ya Buganda eyennono n’ebirala bingi.

Yakulirako ekitongole ky’ebyenjigiriza awamu n’eby’emizannyo mu bwakabaka bwa Buganda. Era nga muno yakoleramu emirimu egyenjawulo omuli okukubiriza abantu okwagala obwakabaka, okukubiriza abawandiisii okuwandiika ebiwandiiko ebikwata ku nsi yaabwe awu n’okwenyigi mu by’emizannyo okusobola okubeera abalamu.

Mu kufundira, Professor Fred Masagazi Masaazi alina ettaffaali ddene ly’agasse ku nsi ye era ebintu bingi byakoze ebimanyiddwa abangi n’ebyo ebitamanyiddwa, afubye nnyo okukulaakulanya olulimi oluganda nga ayita mu kuwandiika ebiwandiiko naddala mu lulimi oluganda ebisomesebwa ku madaala ag’enjawulo okuli erya “O”, “A” level wamu ne mu matendekero agawaggulu. Asaana okusiimibwa ku lw’eddimu lino eritakolebwa buli omu.