***S.3 NAKATEETE E.O.Y***

***ASSESSEMENT LUG 335/2***

***NOVEMBER 2024***

***2 HOURS***

NAKATEETE SS

END OF YEAR 2024 ASSESSEMENT

S.3 LUGANDA

Olupapula olwokubiri

11/2 HRS

Ebigobererwa

***Ebibuuzo byonna byabuwaze***

1. Mwana obadde okimanyi nti waliwo oguwandiiko gwogenda okusoma n’owulira nga n’amaanyi gakuwedde?. Nedda towakana ate wattu ogenda okwekaanya nga ebigambo ebimu tebirina makulu wabula kukumalira biseera. Owaaye nneme kwetoloola nga Nabisere abuuza Okanya okutambulamu nga omuganda. Wama gwe funza ekitundu kino mu bigambo nga 100 kyanguyize anaakisoma.

Ensi egudde eddalu?

Saagala onnyanukule kati oba ng’ensi egudde eddalu oba tenagwa.

Ate ggwe nze atali omu ku abo abagisudde eddalu oba nti ggwe togisudde ddalu onoŋŋanga otya okunziramu nga tonnaba kusoma bino. Bw’onoosola onoddamu ng’omaze okubisoma. Naye ekibuuzo kiikyo, nkyanise buswa, ensi egudde eddalu? Tunulako mu byobufuzi. Mu byeddiini mu masomero, mu malwaliro, embeera y’obudde, leero menyeki, nfalize ki? Ensi egudde eddalu? Wulira wulira.

Jjo luno nga ntwala mwana mu ddwaliro afune obujjanjabi, mba ntuuka mu ddwaliro nga waliwo omulwaddwe ali obubi, abasawo baaliwo nga buli omu amuyitako ng’atamulaba. Nagezaako okubategeeza nga bwe nali ntutteyo omwana ajjanjabwe naye omusawo yanziramu nga yenna bw’atikka ebisige nti ״Ssebo lwaki totuwaamu ku mpewo, twakulabye dda, era bwe tunaayagala tujja kukolako.

Naye bw’oba olaba nga kikuluma, laba eryakuleese otusegulire. Byambulira ku mimwa. Waayitawo akaseera mpa we kaaga. Omulwadde gwe twasangawo n’akutuka n’afa. Ensi yali wali nga ya maanyi. N’abaali bamututte bwe baalaba ng’akutuse omulambo baaguvamu bulekwe ne gwerindiggula eri. Nalaba guli gutyo ko nze wano si we baagereesa nti wafiira mulogew. Nga neetegula kifo. Owange ensi egudde eddalu.

Ebikolwa ebifaanana bwe bityo bifumbekedde mu maka, abazadde batuuse n’okwokya abaana n’obuveera oba ebidomola olw’okuba yakutte mu nva. Abaana basibwa ku muguwa ne balengejja mu nnyumba olunaku zzibi! Anti olwo omwana yazannyeeko n’abaana bamuliraanwa. Empale bweyulika, omwana taweebwa kyamisana. Abange ensi egenda wa n’ebikolwa eby’ettima ebitalimu busaasizi?

Abasajja abakulu bazze ku bwana obusoma babwetisse, bandibwetisse naye babutisse n’embuto ate bazeegaanye. Bano bamasiikini bawalampibwa buli lukya ne batikibwa embuto, bamusiba mataayi nga babaziimuula. Omwana omuwala n’eyaakava ku bbeere omusanga ku nguudo yeetunda. Abaffe, tuzze wa?

Bannabyabufuzi, abakuumi b’eddembe, abasomesa, buli omu akola kwesanyusa yekka. Bwe mukola endagaano n’omuntu akuyita bbali ne yeddiza nye mubaddeko ababiri. Amalogo gafuuse amalogo! Wakiri oli okuzisa naye nga temugabanye ku byabatuuyanya ababiri. Ensi egudde eddalu? Naawe weebuuze.

1. Maamawo akusanze mutoowo omukubisa mulawo n’akulabula obutakiddira kuba kizira era n’akubuulira bingi ebitalina kukolebwa wadde nga naawe ebimu kubyo wabiwulirako era nga waliwo n’ebyakugambibwa mbu singa okikola mwatu waliwo ekikutuukako. Nyumiza mikwano gyo nnyoko byakugambye.

-***Mwatu mbaagaliza omwaka omuggya ogw’esanyu***-