**P335/1**  LUGANDA

**2024**



ESSAAWA BBIRI(2)

**AITEL PRE-REGISTRATION ASSESSMENTS**

**S.3 END OF TERM ONE ITEM ASESSMENT**

(OKUSOMA BWINO, OKUWANDIIKA EMBOOZI, OKUFUNZA, OKUKYUSA NE

GGULAAMA)

LUGANDA

Essaawa bbiri (2HRS)

EBIGOBERERWA:

* Olupapula luno lulimi ebitundu A , B ne C.
* Mu kitundu A, mulimu nnamba 1 (a), (b) ne (c) zonna za buwaze.  Mu kitundu B mulimu nnamba 2 yabuwaze.
* Mu kitundu C mulimu nnamba 3 naye yabuwaze.

**1 |COMPETENCE BASED ASSESSMENTS 2024** **EKITUNDU A**

1. Soma ekitundu kino n’oluvanyuma oddemu ebibuuzo ku nkomerero yaabyo.

Nzuuno ssekanyumiza ntuuse ndukuviire ku ntono anti totumye weesitukidde era olwa leero osindise kinya mu ssubi anti kinaabula omukombi ate n’oweemu waakukoomera kuba maddu ga ddenge ofuuwa wookomba era eno muddo gwa luyiira n’atalina mbuzi agwegomba. Olowooza no kiki? Si kirala

BUTONDEBWANSI omanyi nze musajja wa Kabaka Divinepower atatya biduduma mu nna Cyprian mu Bulemeezi ayagaliza abayizi be ebirungi ate abagunjufu.

Mwattu sijja kulwa mu nnyama nga ssupu awola, jjo jjuuzi nagenda n’abayizi okukola bulungibwansi nga 5no mukulukusabitungotungo eddaaza 2023 nga tuli mu bikkujjuko bya gavumenti ez’ebitundu mu Buganda ne ndyoka nkulabira ekkula lye tulina omuli ettaka eddungi, emiti, entobazi, ennyanja n’emigga, ebisolo,ebiwukan’ebyewalulula,ebinyonyi,ensozi, amayinja ag’omuwendo, n’ebitonde eby’omuttaka byonna kw’ossa n’abantu naawe omuyizi wange mu ogwa era nga katonda yabituweesa ebiri. Obutonde bw’ensi buno bulina ebirungi ntoko omuli okuba eddagala eri abantu,obumu mmere eri omuntu, bukola enkuba okugeza emiti, butuviiramu empewo ennungi omuntu gy’assa, ensolo zeeyambisibwa mu kukola emirimu egy’enjawulo, tufuna amazzi amayonjo ate waliwo n’engombo nti amazzi bwe bulamu, buvaamu ekigulira magala eddiba, bwabulambuzi era gavumenti efunyeemu nnyo omusolo, ebizimbisibwa ebisinga tubiggya mu butondebwansi,ky’otayinza kwerabira ku butondebwensi ge maka g’ebisolo n’ebyewalula nga nze ssekanyumiza ge neerabirako agamu nga Queen Elizabeth, Kidepo ate ne wano okumpi mu Mabira ekyaggwe. Bwenkutottolera ku miganyulo gy’obutondebwensi nnyinza okukeesa obudde kale naawe ng’omugezi wange yongerezaako anti obudde bundiiridde owe Jjokolera era bututwala kantindiggwa.

Akyogerako si y’akireeta, omunafu tayita njala kujja naye nze nga D.P ndaba nga obutondebwensi buli mu katyabaga singa tuba tetwegenderezza olw’effujjo n’effubitizi mwana yinki lyabutuusizzaako, eyasoma n’ataasoma, omugagga n’omwavu, omuto n’omukulu, omusajja n’omukazi, omuyizi n’omuyigisa, omumpi n’omuwanvu, omweru n;omuddugavu, omulimi n’omusuubuzi njogere ki ye ndeke ki? Ate bwegutuuse ku beeyita ba musigansimbi(ba investors) ne gujabagira ng’omunafu azadde kaliira ate ne gavumenti n’eyeesuulirayo gwa Nnaggamba. Abantu ensangi zino bazimba mu ntobazi, okuyigga ebisolo ye baana baliwo, kasasiro ne kazambi kati bayiwa mu myala ne munnyanja, empiira zifuuse empiira gyoli ensiko beebagitonda, obuveera kati busuulibwa buli wamu, emiti gitemeddwa awatali nsonga y’amaanyi, okwokya Amanda gufuuse mulimu, envuba mbi nnyo kati bavuba n’obutatuuse ssaako n’okukozesa obutwa oba bategeera bulungi?, omukka oguva mu makolero gukosa nnyo obutonde awamu n’empewo, okusobya ku bantu, okutta abantu ba Katonda awatali nsonga, siyinza kulekayo kyakukuba bantu miggo n’omukka ogubalagala eri abakuuma ddembe mu nsonga oluusi ezitalinamu. Jjo ly’abalamu omuntu yattibwa mu nsasagge lwa byabufuzi era n’aleka n’obwana nga buto ne bannamwandu bataano simanyi oba wamuwulira era bw’atyo n’aziikibwa olwo amabujje negasigala nga gayagga anti nga tewakyali ayamba naye byonna kutyoboola butonde bwa Lugaba

Nnamugereka eyatugerekera ensi eno.Waliwo n’ebirala bye tutayinza kubuusa maaso nga omugotteko gw’abantu naddala mu bibuga, mukoka akulukusa ettaka, kibuyaga asuula emiti, ebigimusa ebikolerere, menye kin deke ki?. Akatyabaga akavudde mu ebyo lye ttaka okwonooneka, enkyukakyuka mu mbeera z’obudde, enjala ggw’amuwadde akatebe, ekyeya ekiyitiridde, amataba okweyongera, okusenguka kw’ebisolo nga batemye ebibira, eby’obulambuzi okufuuka eby’ekkekwa, okusaanawo kw’ebifo by’obuwangwa nga emiti egituulwamu emisambwa, enzizi n’emigga, okufa kw’ebirime binnansangwa ne bisikizibwa ebirongooseemu n’ebirala nkumu.

Newankubadde guli gutyo, wasaana okubaawo ekikolebwa okusobola okutaasa obutondebwensi naddala okusomesa abantu ku bukulu bw’okukuuma obutondebw’ensi, okukuuma obuwanwa, okusimba emiti, okukendeeza ku kutema emiti, okulongoosa amazzi, okuteekawo ebifo ebyetongodde omuyiibwa kasasiro, okuziyiza abantu okuzimba mu ntobazi, okubunyisa amasanyalaze ku bwereere abantu batandike okufumbira okwo, gavumenti n’ekitongole ekivunaanyizibwa ku butonde okukwata abo ababutyoboola bakangavvulwe, okukyusaamu mu nziika y’abafu ,okusiima abo ababa basukkulumye ku bannaabwe mukukuuma obutondebwensi, okukozesa ebigimusa binnansangwa, okutema obugegere oba ensalosalo mu nnimiro ne kunguudo n’engeri endala ennyingi.

Munnange no ggwe asomye ebyo weebeereremu tobongoota mu mulembe guno omutebi anti gw’abavubuka Ssaabasajja Kabaka Empologoma ya Buganda yagubakwasa n’olwekyo lwana masajja Kibuye w’abakyala era tuve mulwatta omwami nnalumanya olwo n’okolawo ki? anti ennindiriza yamezza Ssemitego ne linda buwere yawanguza Buvuma ate Kayemba nnantabuulirirwa yasaabala bwa bbumba n’atazze mbwa ye kumpi nti eyange eyigga n’ekiro tuleme kufuuka ba nnampulirazzibe, tuleme kulinda mbooge ku buguma, tubinnyike mu nsuwa era tusitukiremu ng’eyatega ogw’ekyayi tulwanirire obutondebwensi nga ffe bannalulimi olwo lwetunazza Buganda ku ntikko n’okukuuma ekitiibwa ky’ekkula ly’Africa. Kale ebirungi biggwa byokya era birekwa ne Nsingiisira yaleka omuwemba era n’alima awagonda atera n’annyuka n’azina obulungi ava mu ddiiro, kanzire ku Cyprian yaffe nkakkalabye naye nga tetwerabira okukuuma obutondebwensi.

(Omuwandiisi musomesa ku St Cyprian Chavanod College- Kasana Luweero).

**Ebibuuzo**

1. Omaze ebbanga nga naawe ovumirira abatyoboola obutondebwensi naye

nga towulirwa ,ku luno ofunye omukisa okwemala egogga ku nkuyanja y’abantu mu kitundu kyo . Oluvanyuma lw’okusoma ekitundu kino, funza mu bigambo nga 50 ng’olaga engeri obutondebwensi gye butyoboddwamu bannansi.

1. Oyitiddwa ku mukolo gwa bulungibwansi ogwa Buganda, era nga Katikkiro

wa Buganda ye mugenyi omukulu nebakusaba oyogereko eri abantu ku ngeri y’okutaasaamu obutondebwensi obutasaanawo. Wandiika okwogera kwo ng’osinziira ku magezi g’ofunye mu kitundu kino.

1. Oluvanyuma lw’abakuuma ddembe okuttira omuntu mu nsasagge z’ebyobufuzi nga wetulabye mu kitundu ekyo waggulu, kitwale nti eyafudde mutabani wo.

Wandiika ekirango eky’okubika ekinaasomebwa ku mpewo za laadiyo CBS b’otegeeza basobole okumanya amangu.

**EKITUNDU B**

2. Olina mikwano gyo babiri bagezaako okunyumya, wabula buli omu takwasa bulungi munne olw’obuzibu bw’olulimi. Omu ayogera Lungereza ate omulala ayogera Luganda newankubadde ebimu eby’olungereza akwasaamu. Munne agezaako okumunyumiza ku byamutuukako emabega naye aleme kugwa mu nsobi ze zimu nga zeyagwamu kyokka emboozi tagifuna bulungi ate nga yamugaso nnyo. Ggwe nga mukwano gwabwe bombiriri ate nga ggwe kaguje mu kukyusa ebiwandiiko eby’enjawulo mu nnimi zombi, osabiddwa okukyusa emboozi eno ogizze mu Luganda munno asobole okutegeera obulungi ebimunyumizibwa aleme kugwa mu nsobi za munne.

When my father died, my mother could not afford to pay my school fees and so I dropped out of school in form. A neighbor hired me as a house girl and we travelled to Kampala where the family lives. Within a month, I had developed a relationship with a young man who was my employer’s neighbor. We agreed that in case I go into problems with my employer because of the relationship or got pregnant, we would solve it together.

I went back to the village for Christmas festive season. I wanted to enjoy the festive season with my family. It was during that time when I realized that I was pregnant. I felt so sad, but I remembered the promise which the young man made. After the festive season I packed my clothes in a nylon paper bag, put on my rubber shoes and headed back to the city, straight to boyfriend’s house to start my new life as a wife.

I didn’t know that people change! The minute I aired out that iam pregnant, he started breathing fire. He said that he was not prepared for marriage and had no time to discuss anything with me. He pushed me out of his house and banged the door in my face. Since it was getting late, I rushed to the bus park back home.

My mother was angry on learning about my pregnancy, and threatened to chase me from home.

(DP is telling you, a word to a wise is enough. So assess the people you are dealing with)

**EKITUNDU C**

3. Soma emboozi eno n’oluvannyuma oddemu ebibuuzo ebikubuuziddwa.

Nagenda e Buddo mu musomo akaffe cce era ne ntwala n’abayizi abava ku

Ssomero lyange. Twalinayo abasomesa oba bayite abalungamya ab’enjawulo abaalambika abayizi bye bateekeddwa okukola mu ssomo ly’olulimi oluganda. Abayizi b’ekibiina eky’okusatu baali wansi w’ekisenge ekinene ate aba Haaya waggulu. Tuba tuli wa Ssettimba we twalaira ejjirikiti nebatugamba nti eyo y’entaana y’embwa.

**Eky’okukola**.

Ddamu owandiike emboozi eyo osaze ku Nnakalazi/Ssenfo ezirabikiddemu.

**END**